ddrg/super_eurlex huggingface dataset:
(8)

Kopš Eiropas Stabilitātes mehānisma programmas beigām Grieķijas banku nozare ir kļuvusi stabilāka un noturīgāka pret satricinājumiem, taču joprojām pastāv mantotie riski un ievērojama pamatā esošā neaizsargātība, kuru pastiprina koronavīrusa uzliesmojuma negatīvā ietekme. Bankām joprojām ir pienācīga likviditāte, ko sekmē stimulējošie monetārās politikas nosacījumi, taču ieņēmumus nenesošo aizdevumu līmenis vēl aizvien ir augsts, kas 2020. gada septembrī bija 58,7 miljardi EUR jeb 35,8 % no riska darījumu kopsummas par bruto aizdevumiem klientiem (9). Ieņēmumus nenesošo aizdevumu apjoma samazināšanās no augstākā līmeņa 2016. gada martā, kad tas bija 107,2 miljardu EUR apmērā, 2020. gada pirmajos deviņos mēnešos turpinājās, lai gan lēnākā tempā. Tomēr lielais to aizdevumu īpatsvars, uz kuriem attiecas parāda atmaksas moratoriji, liecina par ievērojamu risku, ka pēc moratoriju beigām palielināsies finansējuma vajadzības un pasliktināsies aktīvu kvalitātes rādītāji. Svarīgs solis banku stratēģijā ieņēmumus nenesošo aizdevumu ierobežošanai joprojām ir turpināt vērtspapīrošanu atbilstoši Hercules shēmai, ko paredzēts noslēgt 2021. gada pirmajā pusē. Grieķijas banku kapitāla pozīcija atbilst kapitāla prasībām, taču uzraudzības prasības kļūst aizvien stingrākas, un pieaug kapitāla vajadzības, lai zemas rentabilitātes apstākļos vidējā termiņā finansētu ieņēmumus nenesošo aizdevumu īpatsvara samazināšanu, un ir sagaidāms, ka pandēmijas ekonomiskās ietekmes dēļ spiediens uz šo banku kapitāla pozīciju pieaugs vēl vairāk. Tāpēc Grieķijas bankas ir īpaši pakļautas riskam, ka pandēmijas dēļ, iespējams, pieaugs finansēšanas izmaksas un no jauna pasliktināsies aktīvu kvalitāte. Iestādes ir veiksmīgi īstenojušas vai paplašinājušas atbalsta pasākumus nolūkā saglabāt finansējuma pieejamību skartajiem uzņēmumiem; tas papildina iniciatīvas komercbanku un kredītu apkalpotāju līmenī. Pēc kavēšanās Covid-19 uzliesmojuma negatīvās ietekmes dēļ iestādes turpina darbu pie būtiskām finanšu sektora reformām, kuru mērķis ir uzlabot esošos instrumentus ieņēmumus nenesošu aizdevumu noregulējumam. Šīs reformas, jo īpaši nesen pieņemtā sadrumstalotā maksātnespējas režīma pārskatīšana, var palīdzēt vidējā termiņā mazināt krīzes ietekmi uz privātā sektora parādsaistībām. Šo reformu ietekme būs atkarīga no tā, cik savlaicīgi un efektīvi tās tiks īstenotas.
KOMISIJAS ĪSTENOŠANAS LĒMUMS (ES) 2021/98

(2021. gada 28. janvāris),

ar ko esbiotrīnu neapstiprina par 18. produkta veida biocīdos lietojamu esošu aktīvo vielu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,

tā kā:

(1) Komisijas Deleģētā regula (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to iespējamu apstiprināšanu lietošanai biocīdos. Esbiotrīns (EK Nr.: nav pieejams, CAS Nr.: 260359-57-7) ir minētajā sarakstā.

(2) Esbiotrīns ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 18. produkta veida “Insekticīdi, akaricīdi un līdzekļi citu posmkāju kontrolei”.

(3) Par ziņotāju dalībvalsti tika izraudzīta Vācija, un tās kompetentā novērtētājiestāde 2017. gada 11. janvārī Eiropas Ķimikāliju aģentūrai (“Aģentūra”) iesniedza novērtējuma ziņojumu kopā ar saviem secinājumiem.

(4) Saskaņā ar Deleģētās regulas (ES) Nr. 1062/2014 7. panta 2. punktu Biocīdu komiteja 2020. gada 16. jūnijā (3) pieņēma Aģentūras atzinumu, ņemot vērā kompetentās novērtētājiestādes secinājumus.

(5) Saskaņā ar minēto atzinumu nav paredzams, ka 18. produkta veida biocīdi, kuri satur esbiotrīnu, atbildīs Regulas (ES) Nr. 528/2012 19. panta 1. punkta b) apakšpunktā izvirzītajiem kritērijiem, jo, novērtējot risku cilvēka veselībai, tika konstatēti nepieņemami riski.

(6) Ņemot vērā Aģentūras atzinumu, Komisija uzskata, ka nav lietderīgi esbiotrīnu apstiprināt lietošanai 18. produkta veida biocīdos.

(7) Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO LĒMUMU.

1. pants Esbiotrīnu (EK Nr. – nav pieejams, CAS Nr.: 260359-57-7) neapstiprina par 18. produkta veida biocīdos lietojamu aktīvo vielu.

2. pants Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

Briselē, 2021. gada 28. janvārī Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

(3) Biocidal Products Committee Opinion on the application for approval of the active substance: Esbiothrin, Product type: 18, ECHA/BPC/260/2020, pieņemts 2020. gada 16. jūnijā.
(1)

Amerikas Savienotajās Valstīs bāzētais uzņēmums BASF Agricultural Solutions Seeds US LLC saskaņā ar Komisijas Īstenošanas lēmumu (ES) 2016/1215 (2) ir atļaujas turētājs saistībā ar tādu produktu laišanu tirgū, kuri satur ģenētiski modificētas sojas pupas FG72, sastāv vai ir ražoti no tām. Uzņēmumu BASF Agricultural Solutions Seeds US LLC Savienībā pārstāv Vācijā bāzētais BASF SE. Uzņēmuma BASF SE filiāle ir Beļģijā bāzētais BASF Belgium Coordination Center CommV.
Pārreģistrēts 2019. gada 1. aprīlī kā State Unitary Enterprise of the “Republic of Crimea”“Production-Agrarian Union “Massandra”“.2020. gada 1. oktobrī pārreģistrēts kā akciju sabiedrība “Production-Agrarian Union “Massandra”“.

33.

Brigāde “Prizrak” (Prizrak brigade) Бригада “Призрак”

Adrese: District 50 Year of the USSR, 18; c. of Kirovsk https://vk.com/battalionprizrak http://prizrak.info/ mail@prizrak.info +38 (072) 199-86-39

Bruņota separātistu grupa, kas ir aktīvi atbalstījusi darbības, ar kurām tiek grauta Ukrainas teritoriālā integritāte, suverenitāte un neatkarība un kuras vēl vairāk destabilizē situāciju Ukrainā. “Luhanskas Tautas Republikas” tā sauktā “2. armijas korpusa” daļa. Dēvēta arī par 14. motorizēto šāvēju bataljonu (14th Motorized Rifle Battalion). “Luhanskas Tautas Republikas” tā sauktās “Tautas zemessardzes” daļa.
(7)

Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020)7924, CEN pārskatīja saskaņotos standartus EN 352-1:2002, EN 352-2:2002, EN 352-3:2002, EN 352-4:2001, kas grozīts ar EN 352-4:2001/A1:2005, EN 352-5:2002, kas grozīts ar EN 352-5:2002/A1:2005, EN 352-6:2002, EN 352-7:2002 un EN 352-8:2008; atsauces uz tiem publicētas Eiropas Savienības Oficiālā Vēstneša C sērijā (5). Minētās pārskatīšanas rezultātā ir pieņemti saskaņotie standarti EN 352-1:2020 par aizsargaustiņu vispārīgajām prasībām, EN 352-2:2020 ausu aizbāžņu vispārīgajām prasībām, EN 352-3:2020 par vispārīgajām prasībām aizsargaustiņām ar stiprinājumu pie aizsargķiveres un/vai sejas aizsarga, EN 352-4:2020 par vispārīgajām prasībām no trokšņa līmeņa atkarīgām aizsargaustiņām, EN 352-5:2020 par vispārīgajām prasībām aizsargaustiņām ar aktīvu trokšņa samazināšanu, EN 352-6:2020 par vispārīgajām prasībām aizsargaustiņām ar audio ieeju, EN 352-7:2020 par vispārīgajām prasībām no trokšņa līmeņa atkarīgiem ausu aizbāžņiem un EN 352-8:2020 par vispārīgajām prasībām izklaides audio aizsargaustiņām.
(3)

Imports, ko dalībvalstis veikušas saskaņā ar Lēmumu (ES) 2020/491, ir devis labumu, nodrošinot dalībvalstīs valsts organizācijām un kompetento iestāžu apstiprinātām organizācijām piekļuvi trūkstošajām nepieciešamajām zālēm, medicīniskajam aprīkojumam un individuālajiem aizsardzības līdzekļiem. Šādu preču tirdzniecības statistika liecina, ka ar to saistītajam importam ir tendence samazināties, bet tas vēl joprojām ir ievērojams. Neraugoties uz vakcinācijas sākšanu visās dalībvalstīs un vairākiem pasākumiem, kas veikti, lai novērstu vīrusa izplatīšanos, Covid-19 inficēšanās gadījumu skaits dalībvalstīs joprojām apdraud sabiedrības veselību. Tā kā dalībvalstis joprojām ziņo par Covid-19 pandēmijas apkarošanai nepieciešamo preču iztrūkumu, ir nepieciešams pagarināt Lēmumā (ES) 2020/491 paredzētā atbrīvojuma no ievedmuitas nodokļiem un atbrīvojuma no PVN piemērošanas laikposmu.
20.

Mahad Karate (pazīstams arī kā a) Mahad Mohamed Ali Karate; b) Mahad Warsame Qalley Karate; c) Abdirahim Mohamed Warsame) Dzimšanas datums: laikposmā no 1957. gada līdz 1962. gadam. Dzimšanas vieta: Xararadheere, Somālija. Adrese: Somālija. ANO iekļāvusi sarakstā:2021. gada 26. februārī. Cita informācija: Iekļauts sarakstā, ievērojot Rezolūcijas 1844 (2008) 8. punkta a) apakšpunktu, kā persona, “kas iesaistās darbībās, ar kurām apdraud mieru, drošību vai stabilitāti Somālijā, tostarp darbībās, kas apdraud 2008. gada 18. augustā noslēgto Džibuti nolīgumu vai politikas procesu, vai, pielietojot spēku, apdraud TFI vai AMISOM, vai atbalsta šādas darbības”. Mahad Karate bija svarīga loma grupējumā “Amniyat” , vienā no “al Shabaab” atzariem, kas ir atbildīgs par nesen notikušo uzbrukumu Garisas Universitātes koledžai Kenijā, kurā bojāgājušo skaits sasniedza teju 150. “Amniyat” ir grupējuma “al Shabaab” izlūkošanas atzars, kuram ir liela nozīme pašnāvnieku uzbrukumu un slepkavību izpildē Somālijā, Kenijā un citās šā reģiona valstīs un kurš nodrošina loģistiku un atbalstu “al Shabaab” teroristiskajām darbībām.“
(3)

Itālijas centrālā kompetentā iestāde Komisiju nesen informēja par to, ka Kalabrijas reģiona dravas, stropi, kurus vietējās kompetentās iestādes novieto un aprūpē, lai izpētītu situāciju, un savvaļas medus bites joprojām invadējas ar mazo stropu vaboli. Apstiprinātos invāzijas gadījumos dravas un stropi tika iznīcināti. Vietējā kompetentā iestāde minētajā reģionā noteica aizsardzības zonu un aizliedza medus bišu un noteiktu citu preču pārvietošanu no minētā reģiona. Tomēr vietējā kompetentā iestāde mazo stropu vaboli nespēja izskaust. Mazās stropu vaboles izplatīšanās no skartā apgabala Itālijā varētu radīt nopietnu apdraudējumu medus bitēm un kamenēm citur Savienībā.
(1)

Savienības un Jordānijas Hāšimītu Karalistes (Jordānija) attiecības attīstās saskaņā ar Eiropas kaimiņattiecību politiku (EKP). Jordānija 1997. gada 24. novembrī parakstīja Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses (2) (“Asociācijas nolīgums”), – tas stājās spēkā 2002. gada 1. maijā. Saskaņā ar Asociācijas nolīgumu Savienība un Jordānija 12 gadu ilga pārejas perioda laikā pakāpeniski izveidoja brīvās tirdzniecības zonu. Turklāt 2007. gadā stājās spēkā Nolīgums vēstuļu apmaiņas veidā starp Eiropas Kopienu un Jordānijas Hāšimītu Karalisti par savstarpējas liberalizācijas pasākumiem, par EK un Jordānijas Asociācijas nolīguma grozīšanu un par 1. un 2. protokola, kā arī I, II, III un IV pielikuma aizstāšanu (3). 2010. gadā starp Savienību un Jordāniju tika panākta vienošanās par īpaša statusa partnerību, aptverot plašākas sadarbības jomas. 2009. gada decembrī tika parafēts un 2011. gada 1. jūlijā stājās spēkā Protokols starp Eiropas Savienību un Jordānijas Hāšimītu Karalisti, ar kuru izveido strīdu izšķiršanas mehānismu, kas jāpiemēro strīdiem attiecībā uz tirdzniecības noteikumiem Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses (4). Divpusējais politiskais dialogs un ekonomiskā sadarbība vēl vairāk attīstījās saistībā ar Asociācijas nolīgumu, ES un Jordānijas partnerības prioritātēm un vienoto atbalsta shēmu 2017.–2020. gadam.
2. pants

Savienības pārstāvji

5. Savienības pārstāvjiem ir tiesības piedalīties aptvertajās darbībās Apvienotajā Karalistē, tostarp visās vietās, kur preces vai dzīvnieki tiek ievesti Ziemeļīrijā vai izvesti no tās, izmantojot ostas vai lidostas. Savienības pārstāvji 3. panta 1. punktā minētajiem objektiem var piekļūt tikai tad, ja Apvienotās Karalistes iestāžu pārstāvji ir klāt un izmanto tos aptverto darbību veikšanai, vai ja objekti citādi darbojas minētajā nolūkā. Savienības pārstāvji var pavadīt jebkuru Apvienotās Karalistes iestāžu pārstāvi ikreiz, kad Apvienotā Karaliste veic kādu no aptvertajām darbībām, tostarp tādu kompleksu inspekcijas, kas nav minēti iepriekšējā teikumā.

6. Apvienotā Karaliste veicina to Savienības pārstāvju klātbūtni, kuri īsteno Protokola 12. panta 2. punktā paredzētās tiesības, un nodrošina visu aprīkojumu, ērtības un citas iekārtas, piemēram, pienācīgi aprīkotas darbstacijas un atbilstošus IT savienojumus, kas vajadzīgi to uzdevumu veikšanai.
(2)

Nolīguma 80. pantā ir paredzēta citu Klusā okeāna salu valstu pievienošanās. Ar Lēmumiem (ES) 2018/1908 (2) un (ES) 2020/409 (3) Padome apstiprināja attiecīgi Samoa Neatkarīgās Valsts (Samoa) un Zālamana Salu pievienošanos nolīgumam. Samoa pievienojās nolīgumam 2018. gada 21. decembrī un to provizoriski piemēro no 2018. gada 31. decembra. Zālamana Salas pievienojās nolīgumam 2020. gada 7. maijā un to provizoriski piemēro no 2020. gada 17. maija.
(13)

Testēšanas metodika, ar kuru pieteikuma iesniedzēji ierosina noteikt CO2 aiztaupījumus, kas gūti, izmantojot brīvskrējiena ar ieslēgtu motoru funkciju atšķiras no Īstenošanas lēmumā (ES) 2018/2079 apstiprinātās metodikas ar to, kā tiek pārbaudīts atsauces transportlīdzeklis. Tā kā šajā metodikā ir paredzēts vienkāršāks testēšanas process, bet ar to vienlaikus tiek nodrošināti piesardzīgāki rezultāti, ir lietderīgi to apstiprināt attiecīgās tehnoloģijas radīto CO2 aiztaupījumu noteikšanai.
(40)

Visbeidzot, pieprasījuma iesniedzējs apgalvoja, ka cenas Eiropas Savienībā izmeklēšanas periodā samazinājās nevis tādēļ, ka bija imports no Indijas par zemām cenām, bet gan tādēļ, ka ievērojami palielinājās importa apjoms no Ķīnas par ļoti zemām cenām, kas turpināja samazināties. Pieprasījuma iesniedzējs apgalvoja, ka tas, ka vēl nav veikta izmeklēšana par grafīta elektrodu importu no Ķīnas, apliecina, ka šis imports Savienības ražotājiem nerada būtisku kaitējumu. Turklāt tas, ka importam no Indijas ir saglabājies ievērojami augstāks cenu līmenis nekā importam no Ķīnas, nozīmē, ka imports no Indijas nav ES ražotājiem nodarītā kaitējuma cēlonis. Pieprasījuma iesniedzējs aicināja veikt pilnīgu Savienības grafīta elektrodu ražotājiem nodarītā kaitējuma novērtējumu, nevis tikai cenu pārbaudi.
(4)

Regulas (ES) 2019/1896 61. panta 1. punkta a), b) un c) apakšpunktā ir noteiktas ikgadējā maksājuma aprēķināšanas formulas, kas atbilst dažādām pastāvīgā korpusa operacionālo darbinieku kategorijām. Piešķiramo finanšu atbalstu attiecībā uz 2. un 3. darbinieku kategoriju lielā mērā nosaka, ņemot vērā dalībvalstu iesaistes līmeni pastāvīgajā korpusā. Finanšu atbalsta sistēmā konkrētos gadījumos būtu jāiekļauj arī kompensācijas mehānisms to dalībvalstu valsts dienestiem, no kurām jāpieņem darbā Aģentūras štata darbinieki (“finansējums 1. kategorijai”).
(9)

Komisijas dienesti 2019. gada 18. un 25. martā tikās attiecīgi ar Stena Line Scandinavia AB (“Stena Line”) un Scandlines Danmark ApS un Scandlines Deutschland GmbH (“Scandlines”) pārstāvjiem. Komisijas dienesti 2019. gada 4. aprīlī un 13. maijā tikās attiecīgi ar Naturschutzbund Deutschland e.V. (“NABU”) un Zviedrijas kuģu īpašnieku asociācijas (Föreningen för Svensk Sjöfart (“FSS”)) pārstāvjiem. Komisija saņēma papildu informāciju no ieinteresētajām personām 2019. gada 29. janvārī, 14. un 18. februārī, 26. martā, 15., 16. un 24. aprīlī, 24. un 29. maijā un 6. un 7. jūnijā. Komisija saņēma vēstuli no Scandlines2019. gada 29. janvārī un atbildēja uz to 2019. gada 8. februārī. Komisija saņēma vēl vienu vēstuli no Scandlines2019. gada 20. februārī un atbildēja uz to 2019. gada 13. martā. Komisija saņēma vēstuli no Stena Line2019. gada 7. februārī un atbildēja uz to 2019. gada 28. februārī. Komisija saņēma vēstuli no NABU2019. gada 18. februārī un atbildēja uz to 2019. gada 18. martā. Komisija saņēma vēstuli no FSS2019. gada 19. februārī un atbildēja uz to 2019. gada 8. martā. Komisija saņēma vēstuli no Verband Deutscher Reeder (“VDR”) 2019. gada 12. martā un atbildēja uz to 2019. gada 21. martā. Komisija saņēma vēstuli no Grimaldi Group2019. gada 28. martā un atbildēja uz to 2019. gada 16. aprīlī. Komisija saņēma vēstuli no Trelleborgas ostas 2019. gada 8. aprīlī un atbildēja uz to 2019. gada 9. aprīlī. Komisija saņēma vēstuli no Trelleborgas ostas 2019. gada 15. aprīlī un atbildēja uz to 2019. gada 2. maijā. Komisija saņēma vēstuli no Aktionsbündnis gegen eine feste Fehmarnbeltquerung e.V.2019. gada 15. aprīlī un atbildēja uz to 2019. gada 2. maijā.
PADOMES LĒMUMS (ES) 2020/1495

(2020. gada 13. oktobris)

par nostāju, kas Eiropas Savienības vārdā jāieņem Muitas komitejā, kura izveidota saskaņā ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz ieteikumu par to, kā piemērot Protokola par jēdziena “noteiktas izcelsmes ražojumi” definīciju un administratīvās sadarbības metodēm 27. pantu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Brīvās tirdzniecības nolīgums starp Eiropas Savienību un tās dalībvalstīm, no vienas puses, un Korejas Republiku, no otras puses (1) (“nolīgums”), tiek provizoriski piemērots kopš 2011. gada 1. jūlija, un tas stājās spēkā 2015. gada 13. decembrī.

(2) Nolīguma Protokola par jēdziena “noteiktas izcelsmes izstrādājumu” definīciju un administratīvās sadarbības metodēm (“protokols”) 27. pantā ir noteikta izcelsmes apliecinājumu pārbaudes procedūra un importētājas un eksportētājas Puses muitas dienestu uzdevumi un pienākumi.

(3) Muitas komiteja, kas izveidota saskaņā ar nolīguma 15.2. panta 1. punkta c) apakšpunktu, saskaņā ar nolīguma 6.16. panta 5. punktu ir pilnvarota izstrādāt ieteikumus, ko tā uzskata par vajadzīgiem kopējo mērķu sasniegšanai un protokolā noteikto mehānismu efektīvai darbībai.

(4) Savienība un Korejas Republika ir konstatējušas, ka ir vajadzīga kopēja izpratne par protokola 27. pantā noteiktās pārbaudes procedūras galvenajām iezīmēm un par dažādiem minētās procedūras posmiem. Šādai kopējai izpratnei vajadzētu būt to muitas dienestu interesēs, kuri atbild par izcelsmes noteikumu atbilstības nodrošināšanu un par vienlīdzīgas attieksmes nodrošināšanu pret tiem uzņēmējiem, uz kuriem attiecas šāda pārbaude katras Puses teritorijā.

(5) Savienība un Korejas Republika uzskata par lietderīgu, ka Muitas komiteja izstrādā ieteikumu, lai panāktu kopēju izpratni par protokola 27. pantā paredzēto pārbaudes procedūru un to efektīvi īstenotu.

(6) Ir lietderīgi noteikt nostāju, kas Savienības vārdā jāieņem Muitas komitejā, jo minētajam ieteikumam Savienībā būs juridiskas sekas,

IR PIEŅĒMUSI ŠO LĒMUMU.

1. pants Nostājas, kas Savienības vārdā ir jāieņem Muitas komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, pamatā ir minētās Muitas komitejas ieteikuma projekts (2).

2. pants Šis lēmums stājas spēkā tā pieņemšanas dienā.

Luksemburgā, 2020. gada 13. oktobrī Padomes vārdā – priekšsēdētājs M. ROTH

(1) OV L 127, 14.5.2011., 6. lpp.

(2) Skatīt dokumentu ST 10586/20 http://register.consilium.europa.eu.
—

Piret RAMMUL, kundze Representative of a local body with political accountability to an elected Assembly: Kanepi Rural Municipality Council.
(10)

Uzdevumu izpildot, CEPT2019. gada 11. martā publicēja ziņojumu (CEPT 71. ziņojums – ITS 5,9 GHz frekvencē), kurā pārskatīti 5,9 GHz joslas tehniskie nosacījumi un paplašināšana. Ziņojumā ietverto priekšlikumu vidū ir ITS definīcijas paplašināšana, 5 875–5 925 MHz frekvenču joslas saskaņošana ar drošību saistītiem ITS lietojumiem un 5 925–5 935 MHz frekvenču joslas saskaņošana ar drošību saistītiem pilsētas dzelzceļa ITS lietojumiem, ievērojot valsts koordināciju ar fiksēto sakaru dienestiem un/vai pētījumus, kuros nosaka koplietošanas nosacījumus. Ziņojumā arī ierosināts piešķirt prioritāti ceļu satiksmes ITS lietojumiem zem 5 915 MHz un pilsētas dzelzceļa ITS lietojumiem virs 5 915 MHz. 5 915–5 925 MHz frekvenču joslā tiek ierosināts izmantošanu ceļu satiksmes ITS lietojumiem ierobežot līdz infrastruktūras–transportlīdzekļa (I2V) sakariem līdz brīdim, kad ceļu satiksmes ITS lietojumi būs spējīgi aizsargāt pilsētas dzelzceļa ITS lietojumus. 5 915–5 935 MHz frekvenču joslu tiek ierosināts pilsētas dzelzceļa ITS izmantot koplietojot un atkarībā no apstākļiem valstī un ieinteresēto personu pieprasījuma pēc pilsētas dzelzceļa ITS. Koordinācija valstī vajadzības gadījumā būtu jādara iespējama ar individuālām atļaujām pilsētas dzelzceļa ITS (5 915–5 935 MHz), ceļu satiksmes ITS infrastruktūrai (5 915–5 925 MHz) un fiksēto sakaru dienestiem (virs 5 925 MHz).
(4)

“Dekrētlikums Nr. 18/2020” (2) un “Dekrētlikums Nr. 34/2020” (3), kas minēti Itālijas 2020. gada 7. augusta pieprasījumā, bija pamats vairāku pasākumu ieviešanai, lai novērstu Covid-19 uzliesmojuma ietekmi, tostarp paplašinātas esošās saīsināta darba laika shēmas (Cassa integrazione guadagni). Pasākums attiecas uz 80 % no to darbinieku parastās algas, kuru darba līgums tiek saglabāts uzņēmumos, kas ir pilnīgi vai daļēji slēgti Covid-19 dēļ, ne vairāk kā 18 nedēļas laikposmā no 2020. gada 23. februāra līdz 2020. gada 31. oktobrim;
(5)

EPN ir daļa no vispārējām attiecībām starp Savienību un tās dalībvalstīm, no vienas puses, un ĀKK valstīm, no otras puses, kā tas noteikts Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (3), ar jaunākajiem grozījumiem (Kotonū partnerattiecību nolīgums) un tā pēctecīgajā nolīgumā, kad tas būs piemērojams. Saskaņā ar Kotonū partnerattiecību nolīguma 34. panta 1. punktu pušu ekonomiskās un tirdznieciskās sadarbības mērķis ir veicināt vienmērīgu un pakāpenisku ĀKK valstu integrāciju pasaules ekonomikā, pienācīgi ievērojot to politiskās izvēles un attīstības prioritātes, tādējādi veicinot noturīgu attīstību un dodot ieguldījumu nabadzības izskaušanā ĀKK valstīs. Šajā kontekstā EPN var uzskatīt par attīstības instrumentiem, kā minēts Kotonū partnerattiecību nolīguma 36. panta 2. punktā. Tādēļ nolīgumā ir ņemti vērā pušu atšķirīgie attīstības līmeņi, kā arī Ganas īpašie ekonomiskie un sociālie ierobežojumi un tās spēja pielāgoties liberalizācijas procesam un pielāgot tam savu ekonomiku. Turklāt Lēmums (ES) 2016/1850 par to, lai parakstītu un provizoriski piemērotu nolīgumu, kas ir jaukts nolīgums un ietver sadaļu par partnerību attīstībai, tika balstīts gan uz tirdzniecības juridisko pamatu, gan uz attīstības sadarbības juridisko pamatu. Tas būtu jāatspoguļo arī šajā lēmumā,
(4)

Sakarā ar to īpašo interesi par HFR apstarošanas jaudām NRG – Nuclear Research and consultancy Group V.O.F. (“NRG”) un Commissariat à l’énergie atomique et aux énergies alternatives (“CEA”) kā, attiecīgi, Nīderlandes un Francijas īstenošanas pārstāvji ir piekrituši finansēt visu HFR pētniecības papildprogrammu 2020.–2023. gadam ar piešķirto ieņēmumu veida iemaksām Savienības vispārējā budžetā.